**ANUNȚ PUBLIC privind depunerea**

 **fișelor de proiect în vederea evaluării și includerii acestora în Lista proiectelor prioritare ce vor fi depuse în cadrul PR SE 2021 – 2027**

Comitetul partenerial (Structura partenerială) de dezvoltare integrată a turismului si patrimoniului cultural în zone non-urbane, la nivelul județului Vrancea ***relansează*** etapa de depunere a FIȘELOR DE PROIECT, în vederea evaluării și includerii acestora în lista obiectivelor prioritare.

Orice solicitant care dorește să acceseze finanțare prin Programul Regional Sud-Est (PRSE) 2021–2027, în cadrul Acțiunii 6.2 – *Valorificarea potențialului turistic în zone non-urbane*, poate depune fișa de proiect, utilizând modelul prevăzut în Anexa 2A – *Infrastructura de turism* sau Anexa 2B – *Patrimoniu*, conform Metodologiei de prioritizare a proiectelor, aprobată prin Decizia Comitetului Partenerial nr. 2 din data de 18 august 2025.

Fișa va fi transmisă la adresa de email: **contact@cjvrancea.ro****.** Câmpul e-mailului destinat subiectului va fi completat cu: “Fișa de proiect – *titlul proiectului și denumirea entității care transmite propunerea*”.

Termenul de depunere este 15 zile lucrătoare de la data publicării anunțului, respectiv până la data de **09.09.2025.**

**Vor fi selectate pentru prioritizare doar proiectele care au obținut un punctaj cuprins între 100 și 50 de puncte,** conform grilelor de evaluare prevăzute în Anexa 1A – *Infrastructura de turism* sau în Anexa 1B – *Patrimoniu*, atașate prezentului anunț.

**Anexe:**

* Decizia Comitetului Partenerial nr. 2 din 18.08.2025;
* Metodologia de prioritizare a proiectelor în cadrul Programului Regional Sud-Est (PR SE) 2021-2027;
* Anexa 1.A. Grilă de selecție și prioritizare pentru proiectele care vizează îmbunătățirea infrastructurii de turism;
* Anexa 1.B. Grilă de selecție și prioritizare pentru proiectele care vizează punerea în valoare a patrimoniului cultural/turistic;
* Anexa 2.A. – Model fișă de proiect – infrastructură de turism;
* Anexa 2.B. – Model fișă de proiect – patrimoniu cultural/turistic.

**Secretariatul permanent al**

**Comitetului Partenerial**